_:nf94d6c514b484dbe88bfb3d0ca748160xb0
<http://schema.org/articleBody>
"El candidat del PSOE, Pedro Sánchez, ha estat investit president del govern espanyol aquest dimarts en segona votació de la investidura amb dos vots de marge i amb l&#039;abstenció d&#039;ERC i EH Bildu.Els 167 vots afirmatius que li atorguen els acords assolits han estat suficients aquest cop per revalidar la presidència de l&#039;executiu espanyol i donen llum verda al govern de coalició amb Unides Podem.  TELEGRAM LLEIDADIARI: Ara també podeu rebre les notícies de LleidaDiari a través del canal de Telegram. Punxa aquí!Cap diputat socialista ha trencat la disciplina de votFinalment, tot i les pressions rebudes, cap diputat socialista ha trencat la disciplina de vot i els 120 electes del PSOE han votat &#039;sí&#039;. Podem (35), el PNB (6), Terol Existeix (1), Nova Canàries (1), Més País (2), Compromís (1) i BNG (1) també han votat a favor de Sánchez. ERC (13) i EH Bildu (5) s&#039;han abstingut mentre que PP (89), Vox (52), Cs (10), Navarra Suma (2), PRC (1), JxCat (8), la CUP (2) i CC (1) han optat pel &#039;no&#039;.Només dos vots han separat els &#039;sí&#039; (167) dels &#039;no&#039; (165), tal com esperaven els socialistes, un estret marge que ha estat suficient perquè Sánchez revalidi el càrrec de cap de l&#039;executiu espanyol. Així doncs, el candidat socialista ha superat la investidura amb la majoria simple suficient en segona votació i els diputats del PSOE i d&#039;Unides Podem han aplaudit dempeus l&#039;elecció de Sánchez.Tot i la polèmica dels últims dies, per la crida de l&#039;oposició al transfuguisme dels diputats socialistes i les pressions a altres formacions que havien anunciat el &#039;sí&#039; -com Terol Existeix-, cap diputat ha canviat aquest dimarts el sentit del seu vot.Posa fi a 8 mesos en funcionsFinalment, després d&#039;una investidura fallida a l&#039;estiu i una repetició electoral al novembre, Sánchez posa fi a vuit mesos de govern en funcions. Ho fa amb un pacte per governar en coalició amb Unides Podem, un fet inèdit a l&#039;Estat espanyol. El nou executiu tindrà cinc carteres per a la formació lila.Pablo Iglesias serà vicepresident d&#039;afers socials i Irene Montero, Alberto Garzón, Yolanda Díaz i Manuel Castells seran ministres-, i s&#039;espera que divendres sigui la primera reunió del nou Consell de Ministres. Per part dels socialistes, Nadia Calviño serà vicepresidenta econòmica i Carmen Calvo vicepresidenta política. Encara estan per confirmar la resta de ministeris del PSOE.Taula de diàleg amb CatalunyaLa investidura de Sánchez ha estat possible amb l&#039;acord entre PSOE i ERC, que han pactat una mesa de diàleg entre el govern català i espanyol. Segons l&#039;acord, la mesa de negociació s&#039;hauria de posar en marxa quinze dies després de formar govern a l&#039;Estat espanyol i hi haurà «llibertat de continguts» en el diàleg entre executius per abordar el «conflicte polític» català.També et pot interessar... El Consell Nacional d&#039;ERC ratifica l&#039;acord d&#039;investidura de Pedro Sánchez"
<https://lleidadiari.cat/societat/congres-investeix-pedro-sanchez-president-govern-espanyol>